**ДО**

**ОБЩИНСКИ СЪВЕТ**

**НА ОБЩИНА ПЪРВОМАЙ**

### Д О К Л А Д Н А

**ОТ НИКОЛАЙ МИТКОВ – КМЕТ НА ОБЩИНА ПЪРВОМАЙ**

**ОТНОСНО:** Безвъзмездно предоставяне на спортни обекти – публична общинска собственост на юридически лица с нестопанска цел - футболни клубове.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В изпълнение на разпоредбата на чл. 103, ал. 2, т. 2 от Закона за физическото възпитание и спорта (ЗФВС), Общински съвет на община Първомай, със свое Решение № 112 от 29.10.2020 г. прие Наредба за управление и за учредяване на ограничени вещни права върху спортни обекти – собственост на община Първомай (Наредбата), с която регламентира условията и реда за използването на спортни обекти – общинска собственост, които са влючени в списък, одобрен от Общински съвет, съгласно изискванията на горецитираните нормативни актове.

Съгласно чл. 5 от Наредбата, спортни обекти – общинска собственост могат да се предоставят безвъзмездно без търг за определено време за дейностите по чл.5, ал.1 на юридически лица с нестопанска цел за осъществяване на общественополезна дейност, които: 1. не са обявени в несъстоятелност или в производство по несъстоятелност; 2. не са в ликвидация; 3. нямат подлежащи на принудително изпълнение публични задължения към държавата, общината по седалището на кандидата и към община Първомай, освен ако не са отсрочени или разсрочени; 4. са вписани в съответния регистър по чл. 9, ал. 1 от ЗФВС – за спортните и други организации в областта на спорта.

В съответствие с изискванията на Наредбата, в Общинска администрация Първомай са входирани 4 броя заявления от Юридически лица с нестопанска цел – футболни клубове, вписани в регистъра по чл. 9, ал. 1, т. 1 от ЗФВС и отговарящи на изискванията на чл.5, ал.2, т.1-т.4 от Наредба за управление и за учредяване на ограничени вещни права върху спортни обекти – собственост на община Първомай, за безвъзмездно предоставяне на спортни обекти – общинска собственост (стадиони) за осъществяване на тренировъчна и състезателна дейност, съобразно заявен часови график за всеки стадион.

Заявленията са подадени от правоимащи субекти, отговарящи на изискванията по чл. 5, ал. 2 от Наредбата, като към същите са приложени и изискуемите документи, изброени в чл. 6 от същата, които са разгледани и приети от назначена комисия, чиито констатации са обективирани в Протокол от 15.03.2024 г., утвърден от Кмета на Община Първомай.

 Юридическите лица с нестопанска цел - спортни клубове, които отговарят на изискването за безвъзмездно предоставяне на спортен обект – стадион (публична общинска собственост) по реда*,* на чл.5, ал.2, т.1-т.4 от Наредба за управление и за учредяване на ограничени вещни права върху спортни обекти – собственост на община Първомай , са както следва:

|  |  |  |  |
| --- | --- | --- | --- |
| **№** | **Наименование на ЮЛНЦ/ФУТБОЛЕН КЛУБ**  | **ЕИК/****БУЛСТАТ** | **Местонахождение на спортния обект – стадион**  |
|  | **ФК „БОРИСЛАВ-2009“****ГР.ПЪРВОМАЙ****УЛ.БРАТЯ МИЛАДИНОВИ-ЮГ №50** | 175671263 | **гр.Първомай**Стадион гр. Първомай, представляващ поземлен имот с идентификатор 59080.31.158 с площ 33 237 кв. м в местността „АДАТА МАРИЦА”, НТП Стадион по Кадастралната карта и кадастралните регистри на гр. Първомай, заедно с изградените в имота сгради и съоръжения, собственост на Община Първомай съгласно АПОС № 349/10.06.2017 год. |
|  | **ФК „БОТЕВ – ДЕБЪР“****ГР.ПЪРВОМАЙ****УЛ.ЦАРИГРАДСКА №40** | 175803409 | **кв.Дебър, гр.Първомай**Стадион кв. Дебър на гр. Първомай, представляващ поземлен имот с идентификатор 59080.800.738 с площ 15 702 .кв. м в местността „ЗЕМЛИЩЕ КВ.ДЕБЪР” с НТП: За други видове спорт по Кадастралната карта и кадастралните регистри заедно с изградените в имота сгради и съоръжения, собственост на Община Първомай съгласно АПОС № 352/10.07.2017 год. |
|  | **ФК “МАРИЦА 1951“ ЛЮБЕНОВО****ГР.ПЪРВОМАЙ****УЛ.КОЛЬО ФИЧЕТО №1** | 175840457 | **кв.Любеново, гр.Първомай**Стадион кв. Любеново на гр. Първомай, представляващ поземлен имот с идентификатор 59080.900.115 с площ 9 301 кв.м., НТП: Спортно игрище по Кадастралната карта и кадастралните регистри на гр. Първомай, заедно с изградените в имота сгради и съоръжения, собственост на Община Първомай съгласно АПОС № 350/22.06.2017 год.. |
|  | **ФК „МАРИЦА – ГРАДИНА 2009“****С.ГРАДИНА** **УЛ.ХРИСТО БОТЕВ №2** | 175742358 | **с.Градина**Стадион с. Градина, съставляващ поземлен имот с площ от 28,983 дка, НТП: Лека атлетика футбол, имот № 007022 в местността “Юрта под село” по картата на възстановената собственост за землището с. Градина, заедно с изградените в него сграда и съоръжения, собственост на Община Първомай съгласно АПОС №22 от 07.12.2005 г..  |

 Предвид гореизложеното, на основание чл. 21, ал. 1, т. 8 и ал. 2 от ЗМСМА, чл. 8, ал. 1 от ЗОС , чл. 103, ал. 1 от ЗФВС, чл. 5, ал. 2 във връзка с чл.6, ал.3 от Наредба за управление и за учредяване на ограничени вещни права върху спортни обекти – собственост на община Първомай, предлагам на Общински съвет на община Първомай да разгледа, обсъди и вземе следното

**РЕШЕНИЕ:**

**1.**Дава съгласие за безвъзмездно предоставяне на спортни обекти – публична общинска собственост за срок от 1 /една/ година, за осъществяване на тренировъчна и състезателна дейност на подалите заявления и отговарящи на изискванията юридически лица с нестопанска цел – Футболни клубове, съгласно Приложение №1, неразделна част от настоящото решение.

**2.**Възлага на Кмета на Община Първомай да извърши всички необходими действия по изпълнение на настоящото решение, включително да издаде заповед по реда на чл.6, ал.3 от Наредба за управление и за учредяване на ограничени вещни права върху спортни обекти – собственост на община Първомай.

**Приложение:**

1. Приложение №1 – Списък на футболните клубове, ведно с безвъзмездно предоставен спортен обект;
2. Протокол от 15.03.2024 г. на Комисията утвърден от Кмета на Община Първомай;
3. Актове за ПОС и скици на имотите.

**НИКОЛАЙ МИТКОВ**

*Кмет на Община Първомай*

***Приложение №1***

**Списък на футболните клубове, ведно с безвъзмездно предоставен спортен обект за срок от 1 /една/ година**

|  |  |  |  |
| --- | --- | --- | --- |
| **№** | **Наименование на ЮЛНЦ/ФУТБОЛЕН КЛУБ**  | **ЕИК/****БУЛСТАТ** | **Местонахождение на спортния обект – стадион**  |
|  | **ФК „БОРИСЛАВ-2009“****ГР.ПЪРВОМАЙ****УЛ.БРАТЯ МИЛАДИНОВИ-ЮГ №50** | 175671263 | **гр.Първомай**Стадион гр. Първомай, представляващ поземлен имот с идентификатор 59080.31.158 с площ 33 237 кв. м в местността „АДАТА МАРИЦА”, НТП Стадион по Кадастралната карта и кадастралните регистри на гр. Първомай, заедно с изградените в имота сгради и съоръжения, собственост на Община Първомай съгласно АПОС № 349/10.06.2017 год. |
|  | **ФК „БОТЕВ – ДЕБЪР“****ГР.ПЪРВОМАЙ****УЛ.ЦАРИГРАДСКА №40** | 175803409 | **кв.Дебър, гр.Първомай**Стадион кв. Дебър на гр. Първомай, представляващ поземлен имот с идентификатор 59080.800.738 с площ 15 702 .кв. м в местността „ЗЕМЛИЩЕ КВ.ДЕБЪР” с НТП: За други видове спорт по Кадастралната карта и кадастралните регистри заедно с изградените в имота сгради и съоръжения, собственост на Община Първомай съгласно АПОС № 352/10.07.2017 год. |
|  | **ФК “МАРИЦА 1951“ ЛЮБЕНОВО****ГР.ПЪРВОМАЙ****УЛ.КОЛЬО ФИЧЕТО №1** | 175840457 | **кв.Любеново, гр.Първомай**Стадион кв. Любеново на гр. Първомай, представляващ поземлен имот с идентификатор 59080.900.115 с площ 9 301 кв.м., НТП: Спортно игрище по Кадастралната карта и кадастралните регистри на гр. Първомай, заедно с изградените в имота сгради и съоръжения, собственост на Община Първомай съгласно АПОС № 350/22.06.2017 год.. |
|  | **ФК „МАРИЦА – ГРАДИНА 2009“****С.ГРАДИНА** **УЛ.ХРИСТО БОТЕВ №2** | 175742358 | **с.Градина**Стадион с. Градина, съставляващ поземлен имот с площ от 28,983 дка, НТП: Лека атлетика футбол, имот № 007022 в местността “Юрта под село” по картата на възстановената собственост за землището с. Градина, заедно с изградените в него сграда и съоръжения, собственост на Община Първомай съгласно АПОС № 22 от 07.12.2005 г..  |